open-index/open-wikipedia-markdown huggingface dataset:
Υπουργείο Κλιματικής Κρίσης και Πολιτικής Προστασίας

Το **Υπουργείο Κλιματικής Κρίσης και Πολιτικής Προστασίας** αποτελεί Υπουργείο της Ελληνικής Δημοκρατίας. Στις αρμοδιότητες του Υπουργείου περιλαμβάνονται η διαχείριση φυσικών καταστροφών και κρίσεων, καθώς και η αντιμετώπιση της κλιματικής αλλαγής.

Δημιουργήθηκε στις 6 Σεπτεμβρίου 2021 από την Κυβέρνηση του Κυριάκου Μητσοτάκη από την ανάληψη των μέχρι τότε καθηκόντων της Πολιτικής Προστασίας (η οποία μέχρι τότε υπαγόταν στο Υπουργείο Προστασίας του Πολίτη) καθώς και του Πυροσβεστικού Σώματος.

## Αρμοδιότητες και υπάλληλες υπηρεσίες
Εκτός από τα καθήκοντα διαχείρισης φυσικών καταστροφών και κρίσεων, καθώς και της αντιμετώπισης της κλιματικής αλλαγής,  υπό την αρμοδιότητα του τέθηκαν οι ακόλουθες υπηρεσίες:

* από το Υπουργείο Προστασίας του Πολίτη:
# Η Γενική Γραμματεία Πολιτικής Προστασίας,
# Το Εθνικό Κέντρο Άμεσης Βοήθειας 
# Το Πυροσβεστικό Σώμα Ελλάδος,
# Το σύνολο των επιχειρησιακών και διοικητικών δομών και λειτουργιών της Πολιτικής Προστασίας (μέρη Α΄ έως Γ΄ του νόμου 4662/2020), συμπεριλαμβανομένου του Εθνικού Μηχανισμού Διαχείρισης Κρίσεων και Αντιμετώπισης Καταστροφών,

* από το Υπουργείο Περιβάλλοντος και Ενέργειας η αρμοδιότητα της παρακολούθησης των Ευρωπαϊκών θεμάτων και των πολιτικών ως προς την προσαρμογή στην κλιματική αλλαγή.

* από το Υπουργείο Υποδομών και Μεταφορών η εποπτεία του Οργανισμού Αντισεισμικού Σχεδιασμού και Προστασίας (Ο.Α.Σ.Π.) του άρθρου 1 του ν. 1349/1983.

## Διάρθρωση του Υπουργείου

## Διατελέσαντες υπουργοί

Μετά τη σύσταση του υπουργείου, υπουργός ορίστηκε ο τέως Ευρωπαίος Επίτροπος για την Ανθρωπιστική Βοήθεια και τη Διαχείριση Κρίσεων Χρήστος Στυλιανίδης και επιχειρησιακός υφυπουργός ο Ευάγγελος Τουρνάς, πρώην αρχηγός του Γενικού Επιτελείου Αεροπορίας (ΓΕΑ). Αρχικά, είχε προταθεί η θέση στον Ευάγγελο Αποστολάκη, ο οποίος αρνήθηκε. Κατά τη διάρκεια της υπηρεσιακής κυβέρνησης Σαρμά, υπουργός ανέλαβε ο Ευάγγελος Τουρνάς, ενώ στην κυβέρνηση Κυριάκου Μητσοτάκη 2023 το υπουργείο ανέλαβε ο Βασίλης Κικίλιας, πλαισιωμένος από τους υφυπουργούς Χρήστο Τριαντόπουλο και Ευάγγελο Τουρνά.

Ο Χρήστος Τριαντόπουλος παραιτήθηκε από τη θέση του υφυπουργού στις 4 Μαρτίου 2025 και λόγω εμπλοκής του στην υπόθεση του σιδηροδρομικού δυστυχήματος  των Τεμπών. Λίγο νωρίτερα, είχε ανακοινώσει την παραίτησή του και ο γενικός γραμματέας Πολιτικής Προστασίας, Βασίλης Παπαγεωργίου.

## Παραπομπές


## Εξωτερικοί σύνδεσμοι
* 

Κατηγορία:Νυν υπουργεία της Ελλάδας
Μίνα Γκάγκα

Η **Ασημίνα (Μίνα) Γκάγκα** (Αθήνα, 1958) είναι Ελληνίδα πνευμονολόγος, πρώην αναπληρώτρια υπουργός Υγείας από τον Αύγουστο 2021 μέχρι τέλος Μαΐου 2023. Κατάγεται από το Ελληνοχώρι Έβρου και η μητέρα της είναι ποντιακής καταγωγής. Το 2019, υπήρξε υποψήφια βουλευτής Επικρατείας με τη Νέα Δημοκρατία.

Σπούδασε Ιατρική στο Πανεπιστήμιο Αθηνών, ολοκλήρωσε τις διδακτορικές σπουδές της και μετεκπαιδεύτηκε στο Λονδίνο. Είναι κλινική ιατρός και ασχολείται ενεργά με την έρευνα. Τα αντικείμενα της σχετίζονται με  την πρόληψη και την ανακούφιση από το άσθμα και τον καρκίνο του πνεύμονα. 

Έχει εκτεταμένο διεθνές ερευνητικό έργο σε ξένα επιστημονικά περιοδικά, με περισσότερες από 14.000 αναφορές. Υπηρέτησε ως Γενική Γραμματέας του Ευρωπαϊκού Συμβουλίου Διαπίστευσης (2009-2013) στην Πνευμονολογία. Σημαντική διάκριση έλαβε το 2017, όταν από τα Ευρωπαϊκά μέλη της Ευρωπαϊκής Πνευμονολογικής Εταιρείας εξελέγη ως Πρόεδρος της Εταιρείας (κατά τα έτη 2015-2019).

Πριν αναλάβει τη θέση της αναπληρώτριας υπουργού Υγείας τον Αύγουστο 2021, είχε διατελέσει διευθύντρια της 7ης Πνευμονολογικής Κλινικής στο νοσοκομείο «Σωτηρία» από το 2006.

## Παραπομπές


Κατηγορία:Έλληνες πνευμονολόγοι
Κατηγορία:Έλληνες πολιτικοί του 21ου αιώνα
Κατηγορία:Έλληνες πολιτευτές
Κατηγορία:Έλληνες αναπληρωτές υπουργοί Υγείας
Στάθμευση

200px|μικρογραφία|Πινακίδα που δηλώνει χώρο στάθμευσης.

**Στάθμευση** ονομάζεται η πράξη της ακινητοποίησης και αποδέσμευσης ενός οχήματος και της παραμονής του χωρίς επιβάτες. Συχνά επιτρέπεται η στάθμευση στη μία ή και στις δύο πλευρές ενός δρόμου, αν και μερικές φορές με περιορισμούς. Ορισμένα κτίρια διαθέτουν χώρο στάθμευσης για χρήση από τους κατοίκους των κτιρίων. Οι εθνικές κυβερνήσεις και η τοπική αυτοδιοίκηση συχνά θέτουν κανόνες για τον σχεδιασμό και τη χρήση χώρων στάθμευσης.

Οι χώροι στάθμευσης περιλαμβάνουν αμφότερους εσωτερικούς και εξωτερικούς χώρους, ως χώρος μίας πολυκατοικίας ή δημοτικό πάρκινγκ, πυλωτή πολυκατοικίας. Στην Ελλάδα, η στάθμευση πραγματοποιείται ως επί το πλείστον στην άκρη του δρόμου ή το κράσπεδο του πεζοδρομίου. Στις Ηνωμένες Πολιτείες, αφού άνοιξε ο πρώτος δημόσιος χώρος στάθμευσης για οχήματα στη Βοστώνη, στις 24 Μαΐου 1898, οι στάβλοι στα αστικά κέντρα άρχισαν να μετατρέπονται σε χώρους στάθμευσης.

## Παραπομπές


## Περαιτέρω ανάγνωση
* 

## Εξωτερικοί σύνδεσμοι

* International Parking Institute
* Etymology of Parking

Κατηγορία:Κώδικας Οδικής Κυκλοφορίας
Κατηγορία:Αυτοκίνητο
Κύκλος του Ρίμαν

[δεξιά|μικρογραφία| Ένας μεγάλος κύκλος χωρίζει τη σφαίρα σε δύο ίσα [Σφαίρα|ημισφαίρια]]
Στη θεωρία του μετρικού χώρου και τη γεωμετρία του Ρίμαν, ο **κύκλος του Ρίμαν** είναι ένας μεγάλος  με την ορθοδρομία του μεγάλου κύκλου. Είναι ο  με την *εγγενή* της μετρικής του Ρίμαν μιας συμπαγούς μονοδιάστατης πολλαπλής συνολικού μήκους 2, ή την *εξωτερική* μέτρηση που λαμβάνεται με περιορισμό της *εσωτερικής* μετρικής στη σφαίρα, σε αντίθεση με την *εξωτερική* μετρική που λαμβάνεται με περιορισμό της Ευκλείδειας μετρικής στον μοναδιαίο κύκλο στο επίπεδο. Έτσι, η απόσταση μεταξύ ενός ζεύγους σημείων ορίζεται ως το μήκος του μικρότερου από τα δύο τόξα στα οποία ο κύκλος χωρίζεται από αυτά τα δύο σημεία.

## Ιδιότητες
Η διάμετρος του κύκλου του Ρίμαν είναι π, σε αντίθεση με τη συνήθη τιμή 2 για την Ευκλείδεια διάμετρο του μοναδιαίου κύκλου.

Η συμπερίληψη του κύκλου του Ρίμαν ως ισημερινού (ή οποιουδήποτε μεγάλου κύκλου) της 2-σφαίρας σταθερής καμπυλότητας του Γκάους +1, είναι μια ισομετρική ενσωμάτωση με την έννοια των μετρικών χώρων (δεν υπάρχει ισομετρική εμπλοκή του κύκλου του Ρίμαν στο χώρο του Χίλμπερτ με αυτή την έννοια).

## Η εικασία του Γκρόμοφ
Ένα μακροχρόνιο ανοιχτό πρόβλημα, που θέτει ο Μιχαήλ Γκρόμοφ, αφορά τον υπολογισμό του εμβαδού του κύκλου του Ρίμαν. Το εμβαδόν υποτίθεται ότι είναι 2, μια τιμή που επιτυγχάνεται από το ημισφαίριο της σταθερής καμπυλότητας του Γκάους +1.

## Βιβλιογραφικές αναφορές

* Gromov, M .: "Filling Riemannian multipolds", *Journal of [[Διαφορική γεωμετρία|Differential Geometry]]* 18 (1983), 1 &#x2013; 147.
Κατηγορία:Μετρική γεωμετρία
Κατηγορία:Κύκλος
Κατηγορία:Σελίδες με μη επιθεωρημένες μεταφράσεις
Ολίβια (όνομα)

**Ολίβια**, γυναικείο κύριο όνομα.

## Ετυμολογία
Προέρχεται από το λατινικό *oliva* "ελιά". Το όνομα έγινε δημοφιλές για πρώτη φορά από τον χαρακτήρα του Ουίλιαμ Σαίξπηρ στη *[[Δωδέκατη Νύχτα]]*, αλλά στην πραγματικότητα, το όνομα εμφανίζεται στην Αγγλία ήδη από τον δέκατο τρίτο αιώνα. 

## Δημοτικότητα
Το όνομα Ολίβια ήταν το δεύτερο πιο δημοφιλές όνομα στις Ηνωμένες Πολιτείες το 2018. Από το 2014, η Ολίβια ήταν  το πιο δημοφιλές όνομα στα  κορίτσια στο Ηνωμένο Βασίλειο για τέσσερα συνεχόμενα χρόνια. 

## Ονομαστική γιορτή
* Στις 29 Μαΐου, ημέρα κατά την οποία η Ορθόδοξη Εκκλησία τιμά τη μνήμη του Αγίου Ολβιανού επισκόπου πόλεως Ανέου.

## Παραπομπές


Κατηγορία:Γυναικεία ελληνικά ονόματα
Γκαράζ

250px|μικρογραφία|Συνηθισμένος τύπος γκαράζ στις Ηνωμένες Πολιτείες (2008)
**Γκαράζ** ονομάζεται το περιτοιχισμένο, στεγασμένο ακίνητο με σκοπό την ασφαλή στάθμευση οχημάτων. Το γκαράζ μπορεί να είναι ενιαίο ή ανεξάρτητο από την οικία των χρηστών του. Το γκαράζ προστατεύει ένα όχημα από τις καιρικές συνθήκες και από ενδεχόμενη κλοπή ή βανδαλισμό. Τα περισσότερα γκαράζ έχουν επίσης πάγκους εργαστηρίου και επαρκή αποθηκευτικό χώρο ακόμη και για μηχανές και ποδήλατα. Ορισμένα γκαράζ διαθέτουν ηλεκτρικό μηχανισμό για να ανοίγει ή να κλείνει αυτόματα η πόρτα, μαζί με έναν ανιχνευτή που σταματά την κίνηση της γκαραζόπορτας εάν κάτι εμποδίζει να κλείσει.  Στις νότιες Ηνωμένες Πολιτείες τα γκαράζ είναι συνήθως κατασκευασμένα από ξύλινο σκελετό με λαμαρίνες και είναι γνωστά ως "pole barns", *[[αχυρώνας]] με στύλους*.

Η λέξη γκαράζ, προέρχεται από τη γαλλική λέξη *garer*, που σημαίνει καταφύγιο.

## Παραπομπές


## Εξωτερικοί σύνδεσμοι
* 
* 

Κατηγορία:Κατοικία
Κατηγορία:Αυτοκίνητο
Αστυνομικό τμήμα

**Αστυνομικό τμήμα**, **Αστυνομική Διεύθυνση** ή **Σταθμός Χωροφυλακής** ονομάζεται το κτίριο που στεγάζει τις υπηρεσίες του νόμιμου σώματος επιβολής του νόμου και της τάξης. Υπάρχουν 1.024 αστυνομικά τμήματα και διευθύνσεις στην ελληνική επικράτεια, καθένα από αυτά είναι υπεύθυνο για την ασφάλεια των πολιτών στην περιοχή του. Συνήθως διαθέτουν χώρους στάθμευσης για τα οχήματα, χώρους ανάκρισης και κελιά προσωρινής κράτησης. 

Τα αστυνομικά τμήματα διαθέτουν συνήθως:	
Τμήμα Εκπαίδευσης	
Τμήμα Πολιτικού Προσωπικού	
Τμήμα Γενικής Αστυνόμευσης	
Τμήμα Επιχειρήσεων	
Τμήμα Ασφαλείας και Αλλοδαπών	
Τμήμα Πολιτικού Σχεδιασμού Εκτάκτου Ανάγκης 
Τμήμα Διοικητικής Υποστήριξης	
Διεύθυνση Τροχαίας 
Διεύθυνση Δημόσιας Ασφάλειας  
Διεύθυνση διαβατηρίων 
κ.α..

## Παραπομπές


Κατηγορία:Αστυνομία
Συμμετοχή της Ουκρανίας στους Θερινούς Ολυμπιακούς Αγώνες 2020

Η Ουκρανία συμμετείχε στους Θερινούς Ολυμπιακούς Αγώνες του 2020 στο Τόκιο . Αρχικά είχε προγραμματιστεί να πραγματοποιηθεί από τις 24 Ιουλίου έως τις 9 Αυγούστου 2020, αναβλήθηκαν όμως, για τις 23 Ιουλίου με 8 Αυγούστου 2021, λόγω της παγκόσμιας πανδημίας COVID-19. Αυτή ήταν η 7η  συνεχόμενη συμμετοχή της χώρας σε Θερινούς Ολυμπιακούς Αγώνες στη μετασοβιετική εποχή, έχοντας μάλιστα την μικρότερη εκπροσώπησή από αθλητές (155) που είχε ποτέ.

Η Ουκρανία συγκέντρωσε συνολικά 19 μετάλλια στο Τόκιο, βελτιώνοντας έτσι την επίδοσή της από το Ρίο, με 11, η οποία ήταν και η χαμηλότερη μέχρι σήμερα. Ωστόσο, η χώρα κατάφερε να κερδίσει μόνο ένα χρυσό, και κατατάχθηκε 44η στον πίνακα μεταλλίων.

## Σύνοψη Μεταλλίων

| width="78%" align="left" valign="top" |

| width="22%" align="left" valign="top" |

## Παραπομπές


Ουκρανια
Γεράσιμος Μήτογλου

Ο **Γεράσιμος Μήτογλου** (20 Οκτωβρίου 1999) είναι Έλληνας ποδοσφαιριστής, που αγωνίζεται για την ΑΕΚ στην θέση του κεντρικού αμυντικού.

## Καριέρα
Ο Γεράσιμος Μήτογλου ξεκίνησε την ποδοσφαιρική του καριέρα στις ποδοσφαιρικές ακαδημίες των ομάδων του Ατρόμητου Τριαδίου και του Σάντος Πανοράματος.

Η πρώτη του εμπειρία σε επίπεδο ποδοσφαίρου ανδρών ήταν στην ομάδα του Αγροτικού Αστέρα όπου αγωνίστηκε την διετία 2017-2019 στην Γ' Εθνική Κατηγορία. Με την φανέλα της ομάδας πραγματοποίησε 38 εμφανίσεις και πέτυχε και ένα γκολ.

Στις 2 Ιουλίου του 2019, ο Μήτογλου υπέγραψε ως ελεύθερος στην ομάδα του Βόλου που αγωνίζεται στην Super League Ελλάδας.

Έκανε το ντεμπούτο του στο ελληνικό πρωτάθλημα και με την νέα του ομάδα στο παιχνίδι απέναντι στον Άρη Θεσσαλονίκης στις 19 Δεκεμβρίου του 2019, αγωνιζόμενος στο δεύτερο ημίχρονο ως αλλαγή για 17 λεπτά.

Στις 15 Φεβρουαρίου του 2021, υπέγραψε νέο συμβόλαιο με την ομάδα του Βόλου, με διάρκεια μέχρι το καλοκαίρι του 2024. Στις 10 Απριλίου του 2021, πέτυχε το πρώτο του γκολ με την φανέλα του Βόλου, στην νίκη με 3-1 επί του Παναιτωλικού.

### ΑΕΚ
Στις 25 Μαΐου του 2021 ο Βόλος Ν.Π.Σ. ανακοίνωσε μέσω των λογαριασμών του στα μέσα κοινωνικής δικτύωσης, πως έφτασε σε συμφωνία με την ΑΕΚ για την μεταγραφή του Γεράσιμου Μήτογλου στην δεύτερη. Λίγες ημέρες μετά, στις 11 Ιουνίου, ο Γεράσιμος Μήτογλου υπέγραψε και επίσημα συμβόλαιο τεσσάρων ετών με την ΑΕΚ, μέχρι το καλοκαίρι του 2025.

Πέτυχε το πρώτο του γκολ με την φανέλα της ΑΕΚ στις 31 Οκτωβρίου του 2021, στην εντός έδρας νίκη με 2-1 απέναντι στον Άρη Θεσσαλονίκης.

## Προσωπική ζωή
Ο Μήτογλου είναι ο γιος του παλαίμαχου ποδοσφαιριστή του ΠΑΟΚ, Δημήτρη Μήτογλου και ο μικρότερος αδερφός του διεθνούς καλαθοσφαιριστή Ντίνου Μήτογλου που αγωνίζεται στον Παναθηναϊκό.

## Τίτλοι
;ΑΕΚ
* Πρωτάθλημα Ελλάδας: 2022-23
* Κύπελλο Ελλάδας: 2022-23

## Παραπομπές


## Εξωτερικοί σύνδεσμοι
* Το προφίλ του Γεράσιμου Μήτογλου στο Transfermarkt

Κατηγορία:Έλληνες ποδοσφαιριστές
Ιουράσιο Πάρκο (μυθιστόρημα)

Το ***Ιουράσιο Πάρκο*** () είναι μυθιστόρημα επιστημονικής φαντασίας γραμμένο από τον Μάικλ Κράιτον, που δημοσιεύτηκε για πρώτη φορά το 1990. Θεωρείται μια προειδοποιητική ιστορία για τη γενετική μηχανική, διότι αφηγείται την κατάρρευση ενός πάρκου αναψυχής που παρουσιάζει γενετικά αναδημιουργημένους δεινόσαυρους, προκειμένου να αναπαραστήσει τη μαθηματική έννοια της θεωρίας του χάους και τις επιπτώσεις της στον πραγματικό κόσμο. Μια συνέχεια με τίτλο *[[Ο Χαμένος Κόσμος (μυθιστόρημα του Μάικλ Κράιτον)|Ο Χαμένος Κόσμος]]*, επίσης γραμμένη από τον Κράιτον, δημοσιεύτηκε το  1995. Το 1997, και τα δύο μυθιστορήματα επανεκδόθηκαν σε ενιαίο βιβλίο με τον τίτλο *Michael Crichton's Jurassic World*.

## Παραπομπές


## Εξωτερικοί σύνδεσμοι
* 
* ''Isla Nublar novel map'' 
* Επίσημη ιστοσελίδα 
* https://www.kedros.gr/category/169_499_500_508/peripeteies-logotexnia-fantastikoy-seires-ioyrasio.html

Κατηγορία:Μυθιστορήματα επιστημονικής φαντασίας
Κατηγορία:Μυθιστορήματα του Μάικλ Κράιτον
Κατηγορία:Μυθιστορήματα του 1990
Κατηγορία:Jurassic Park
Ο Άνθρωπος του Θεού (ταινία)

***Ο Άνθρωπος του Θεού*** είναι ελληνική αγγλόφωνη βιογραφική δραματική ταινία σε σενάριο και σκηνοθεσία Γέλενα Πόποβιτς στην οποία πρωταγωνιστεί ο Άρης Σερβετάλης ως Άγιος Νεκτάριος Αιγίνης και αφηγείται τη ζωή του Αγίου μετά την εκθρόνισή του από Επίσκοπος Πενταπόλεως. Το καστ της ταινίας περιλαμβάνει επίσης τους Αλεξάντρ Πετρόφ, Καρυοφυλλιά Καραμπέτη, Τόνια Σωτηροπούλου και Μίκι Ρουρκ. Η ταινία είναι συμπαραγωγή της Simeon Entertainment και της View Master Films. Στην παραγωγή συμμετείχαν επίσης η Μονή Βατοπεδίου και το Ινστιτούτο Άγιος Μάξιμος Ο Γραικός. Τα γυρίσματα της ταινίας άρχισαν τον Ιούνιο του 2020.

Η ταινία πραγματοποίησε την παγκόσμια πρεμιέρα της στις 25 Απριλίου 2021 στο Διεθνές Φεστιβάλ Κινηματογράφου Μόσχας, όπου απέσπασε το βραβείο κοινού.  Στην Ελλάδα, η ταινία διανεμήθηκε στους κινηματογράφους στις 26 Αυγούστου 2021, πραγματοποιώντας άνοιγμα τετραημέρου στην πρώτη θέση με 62.305 εισιτήρια παρά τις αρνητικές κριτικές που έλαβε στον τύπο. Παρέμεινε στην κορυφή τις πρώτες τέσσερις εβδομάδες προβολής, συγκεντρώνοντας 241.014 εισιτήρια κατά τον πρώτο μήνα προβολής. Ήταν η τρίτη εμπορικότερη ταινία στην Ελλάδα για το 2021, με 283.520 εισιτήρια.

## Διανομή

* Άρης Σερβετάλης ως Άγιος Νεκτάριος (Αναστάσιος Κεφαλάς)
* Αλεξάντερ Πετρόφ ως Κώστας
* Μίκι Ρουρκ ως παράλυτος
* Χρήστος Λούλης ως Χρήστος
* Καρυοφυλλιά Καραμπέτη ως Κέρου
* Νικήτας Τσακίρογλου ως Πατριάρχης Σωφρόνιος
* Τόνια Σωτηροπούλου ως Μαρία
* Γιάννης Στάνκογλου ως Σπύρος
* Τάνια Τρύπη ως Φιλάνθη
* Μαρθίλια Σβάρνα ως αδελφή Ευφημία
* Κορίνα Άννα Γουγούλη ως αδελφή Ξένια
* Γιάννης Αναστασάκης ως Μητροπολίτης Θεόκλητος
* Γεράσιμος Σκιαδαρέσης ως υπουργός εκκλησιαστικών και δημοσίας εκπαιδεύσεως
* Αλέξανδρος Μυλωνάς ως Μητροπολίτης Μελέτιος
* Σάνι Οχιλέμπο ως Μηνάς
* Φιντέλ Ταλαμπούκας ως Πάνος
* Βέρα Λετίζια Μουράτοβα ως Χρυσαφένια
* Ιερώνυμος Καλετσάνος ως γραμματέας σχολής
* Μιχάλης Μητρούσης ως Επίσκοπος Αιγύπτου
* Μιχάλης Οικονόμου ως Βασίλης
* Παναγιώτης Μαρίνος ως Αρχιεπίσκοπος Ιερόθεος
* Μάνος Γαβράς ως Γιάννης
* Σαράντος Γεωγλερής ως Γκρέγκορι
* Κίττυ Παϊταζόγλου ως αδελφή Ακακία
* Βασίλης Κουκαλάνι ως αρχιμανδρίτης
* Μενέλαος Χαζαράκης ως αρχιμανδρίτης

## Παραπομπές


## Εξωτερικοί σύνδεσμοι
* Επίσημη ιστοσελίδα ταινίας: https://manofgodthemovie.com
* 

Κατηγορία:Ταινίες του 2021
Κατηγορία:Ελληνικές βιογραφικές ταινίες
Κατηγορία:Ελληνικές δραματικές ταινίες
κατηγορία:Ταινίες γυρισμένες στην Ελλάδα
Κατηγορία:Ταινίες με θέμα τον Χριστιανισμό
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Ελληνικές ταινίες της δεκαετίας 2020
Νταγιό Ουπαμεκανό

Ο **Νταγιοτσανκούγι Οσβάλντ Ουπαμεκανό** (*Dayotchanculle Oswald Upamecano,* 27 Οκτωβρίου 1998) είναι Γάλλος ποδοσφαιριστής ο οποίος αγωνίζεται ως αμυντικός για λογαριασμό της Μπάγερν Μονάχου και της εθνικής ομάδας της Γαλλίας.

Ο Ουπαμεκανό πέρασε από τις ακαδημίες της Βαλανσιέν και το 2015 αποκτήθηκε από την Ρεντ Μπουλ Ζάλτσμπουργκ για 2,2 εκατομμύρια ευρώ και αγωνίστηκε πρώτα στη Λίφερινγκ για μία χρονιά. Το 2017 αποκτήθηκε από την ΡΜ Λειψία για 10 εκατομμύρια ευρώ. Ήταν μέλος της ομάδας της χρονιά για το Τσάμπιονς Λιγκ 2019-20, όπου η Λειψία έφτασε μέχρι τα ημιτελικά. Στις 14 Φεβρουαρίου 2021 η Μπάγερν Μονάχου ανακοίνωσε την απόκτηση του ποδοσφαιριστή για 42,5 εκατομμύρια ευρώ, με την μεταγραφή να έχει ισχύ από την 1η Ιουλίου 2021.

Ο Ουπαμεκανό πραγματοποίησε το ντεμπούτο με την εθνική ομάδα αντρών της Γαλλίας τις 5 Σεπτεμβρίου 2020, στον αγώνα ομίλου στο κύπελλο εθνών της UEFA.

## Παραπομπές


Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές ΦΚ Λίφερινγκ
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Γάλλοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αυστρία
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Γάλλοι αφρικανικής καταγωγής
Καλλιτεχνική κολύμβηση στους Θερινούς Ολυμπιακούς Αγώνες 2020 – Ομαδικό γυναικών

Το Ομαδικό Γυναικών αποτελεί αγώνισμα της Καλλιτεχνικής κολύμβησης στους Θερινούς Ολυμπιακούς Αγώνες 2020 και πραγματοποιήθηκε στις 6 και στις 7 Αυγούστου 2021 στο Κέντρο Υγρού Στίβου του Τόκιο. Ήταν η 7η εμφάνιση του αγωνίσματος σε Ολυμπιακούς Αγώνες. Το χρυσό μετάλλιο κατέκτησε για 6η συνεχόμενη φορά οι ομάδα των Ρώσων Αθλητών..

## Μορφή Αγωνίσματος
Το αγώνισμα διεξάγεται σε έναν μόνο γύρο. Κάθε ομάδα εκτελεί ένα τεχνικό και ένα ελεύθερο πρόγραμμα. Οι βαθμολογίες από τα δύο προγράμματα αθροίζονται και η ομάδα που συγκέντρωσε τους περισσότερους βαθμούς στο σύνολο, αναδεικνύεται νικήτρια. Η σειρά εμφάνισης των ομάδων στα δύο προγράμματα αποφασίζεται τυχαία με κλήρωση.

Το τεχνικό πρόγραμμα πρέπει να έχει διάρκεια 2:35 με 3:05 λεπτά και να περιλαμβάνει υποχρεωτικά στοιχεία που εκτελούνται σε ορισμένη σειρά. Υπήρχαν 3 ομάδες των 5 κριτών για κάθε πρόγραμμα. Στο τεχνικό πρόγραμμα, η μία ομάδα εξετάζει την εκτέλεση των ασκήσεων (30%της βαθμολογίας), η άλλη ομάδα την γενική εντύπωση του προγράμματος (30%) και η τρίτη ομάδα τα επιμέρους στοιχεία (40%). Οι κριτές της εκτέλεσης και της γενικής εντύπωσης δίνουν ο καθένας από μία βαθμολογία, ενώ οι κριτές των επιμέρους στοιχείων δίνουν βαθμολογία για κάθε στοιχείο ξεχωριστά. Οι βαθμολογίες κυμαίνονται μεταξύ του 0 και του 10, με προσαυξήσεις 0,1 πόντων. Η υψηλότερη και η χαμηλότερη βαθμολογία από κάθε ομάδα κριτών (συμπεριλαμβανομένου του κάθε στοιχείου) απορρίπτονται. Από τις υπόλοιπες βαθμολογίες υπολογίζεται ο μέσος όρος και σταθμίζονται ανάλογα με το ποσοστό που αντιστοιχεί στην συγκεκριμένη ομάδα κριτών. Η βαθμολογία για κάθε στοιχείο, σταθμίζεται ανάλογα με τον βαθμό δυσκολίας της άσκησης στην οποία ανήκει. Η μέγιστη δυνατή βαθμολογία είναι το 100.

Το ελεύθερο πρόγραμμα πρέπει να έχει διάρκεια μεταξύ 3:45 και 4:15 λεπτών. Δεν υπάρχει περιορισμός στην ρουτίνα των ασκήσεων που θα συμπεριληφθούν στο πρόγραμμα. Οι 3 ομάδες κριτών στο ελύθερο, εξετάζουν την εκτέλεση (30%της βαθμολογίας), την καλλιτεχνική γενική εντύπωση (40%) και τη δυσκολία (30%). Κάθε κριτής δίνει μια μόνο βαθμολογία. Η υψηλότερη και η χαμηλότερη βαθμολογία από κάθε ομάδα απορρίπτονται, και από τις υπόλοιπες υπολογίζεται ο μέσος όρος. Η μέγιστη δυνατή βαθμολογία είναι το 100.

## Ολυμπιακή Πρόκριση
Για το αγώνισμα του Ομαδικού, προκρίθηκαν αυτομάτως η διοργανώτρια χώρα Ιαπωνία και οι 5 Εθνικές Ομάδες που κέρδισαν την 1η θέση σε κάθε ένα από τα 5 ηπειρωτικά πρωταθλήματα του 2019. Οι υπόλοιπες συμμετοχές προέκυψαν από τις 2 χώρες με την υψηλότερη βαθμολογία στο Παγκόσμιο Πρωτάθλημα Υγρού Στίβου το 2019, αλλά και τις 3 χώρες με την καλύτερη βαθμολογία στο Προ-ολυμπιακό Τουρνουά του 2021.

## Πρόγραμμα
Όλες οι ώρες είναι στην Τοπική ώρα Ιαπωνίας ( UTC+9 )

Το αγώνισμα πραγματοποιήθηκε τις παρακάτω μέρες και ώρες:

## Αποτελέσματα

## Σημειώσεις


## Παραπομπές


Κατηγορία:Κολύμβηση στους Θερινούς Ολυμπιακούς Αγώνες 2020
Ο Αστερίξ και η χύτρα

Το ***Ο Αστερίξ και η χύτρα*** είναι το 13ο τεύχος του Αστερίξ, από τους Ρενέ Γκοσινί (σενάριο) και Αλμπέρ Ουντερζό (σχέδιο). 

Εκδόθηκε αρχικά σε τμήματα στο γαλλικό περιοδικό "Πιλότ" στα τεύχη 469 έως 491 το έτος 1968.

## Πλοκή
Ο Ηθικελαστίξ, συμφεροντολόγος αρχηγός γαλατικού χωριού, ο οποίος κάνει συχνά εμπόριο με τους Ρωμαίους, καταφτάνει στο χωριό του Αστερίξ με την συνοδεία του ζητώντας από τον Μαζεστίξ να φυλάξει μια χύτρα γεμάτη χρήματα, μέχρι να σταματήσουν οι Ρωμαίοι την είσπραξη των φόρων. Ο Ηθικελαστίξ ισχυρίζεται πως, με το που έμαθε ότι οι Ρωμαίοι καταφθάνουν για τις εισπράξεις, πήρε την πρώτη χύτρα που βρήκε μπροστά του, έχυσε την κρεμμυδόσουπα που είχε μέσα και έβαλε σε αυτή όλα τα χρήματα του χωριού. Ο Οβελίξ κατά την διάρκεια του τεύχους αναρωτιέται γιατί να χαραμίσει κανείς μια κρεμμυδόσουπα για να βάλει στην χύτρα της χρήματα. 

Ο Μαζεστίξ παρά την δυσπιστία του στο πρόσωπο του Ηθικελαστίξ, αναθέτει στον Αστερίξ την φύλαξη της χύτρας. Παρά την ολονύχτια σκοπιά του Αστερίξ, η χύτρα κλέβεται κατά την διάρκεια της νύχτας. Όπως ορίζουν οι νόμοι των Γαλατών, ο Αστερίξ εξορίζεται από το χωριό μέχρι να εξιλεωθεί επιστρέφοντας τα χρήματα στον Ηθικελαστίξ. Ο Οβελίξ τον ακολουθεί οικειοθελώς.

Οι δύο φίλοι σε διάφορες προσπάθειές τους να αποκτήσουν χρήματα, εισβάλουν στο ρωμαϊκό οχυρό Πετιμπόνουμ, επιτίθονται σε μια ταβέρνα των Πειρατών, επιδιώκουν να πουλήσουν αγριογούρουνα, μάχονται ως μονομάχοι σε μια τοπική αρένα, γίνονται μέλη ενός θιάσου, λαμβάνουν μέρος σε ιπποδρομίες και αποπειρώνται ληστέψουν μια ρωμαϊκή τράπεζα.

Μην έχοντας καταφέρει να κερδίσουν χρήματα οι δύο τους, αποφασίζουν να ληστέψουν τον Ρωμαίο φοροεισπράκτορα, που γυρίζει εκείνη την περίοδο στα γαλατικά χωριά για την φορολογία. Αφού πετυχαίνουν το εγχείρημά τους, ο Αστερίξ μυρίζει τα νομίσματα, τα οποία όμως έχουν την μυρωδιά της κρεμμυδόσουπας. Αμέσως καταλαβαίνει πως ο Ηθικελαστίξ ήταν εκείνος που έκλεψε αρχικά τα χρήματα, ώστε να τα δώσει στους Ρωμαίους, ξέροντας πως ο Αστερίξ θα έκανε τα πάντα για να του τα επιστρέψει. 

Στο χωριό του Ηθικελαστίξ, αφού ο Αστερίξ ξεσκεπάζει το σχέδιο του ανήθικου αρχηγού, μάχεται ενάντιά του στην άκρη του γκρεμού, όπου βρίσκεται το σπίτι του Ηθικελαστίξ. Η χύτρα με τα νομίσματα πέφτει από τον γκρεμό και ο Ηθικελαστίξ χάνει τα χρήματά του. 

Ο Αστερίξ και ο Οβελίξ γυρνάνε στο χωριό τους, όπου γιορτάζουν με τσιμπούσι. 

## Σημειώσεις
* Όταν ο Οβελίξ προτείνει να κερδίσουν χρήματα λέγοντας στους ανθρώπους τις περιπέτειές τους, ο Αστερίξ απορρίπτει την ιδέα ως ανίκανη να συγκεντρώσει χρήματα. Το αστείο είναι ότι, μέχρι εκείνο το τεύχος, η σειρά είχε κάνει τον Γκοσινί και τον Ουντερζό πλούσιους.
* Οι δημιουργοί φαίνονται ως χαρακτήρες στο τεύχος με την μορφή θεατών στο θέατρο την ώρα της παράστασης του θιάσου, όπου έχουν πιάσει δουλειά οι δύο ήρωες.
* Η μάχη μεταξύ Αστερίξ και Ηθικελαστίξ στο τέλος του τεύχους είναι μια από τις σπάνιες φορές που ο Αστερίξ φαίνεται να χρησιμοποιεί το ξίφος του.
* Αυτή είναι η μοναδική ιστορία στην οποία οι πειρατές φαίνεται πως έχουν αίσιο τέλος, αφού η χύτρα με τα νομίσματα του Ηθικελαστίξ πέφτει μέσα στο πλοίο τους.

## Παραπομπές


Κατηγορία:Τεύχη του Αστερίξ
Αυτόματη διόρθωση

Η **αυτόματη διόρθωση** (αγγλικά: *autocorrect*), είναι λειτουργία αυτόματης αντικατάστασης λέξεων και χαρακτήρων που απαντάται συνήθως σε επεξεργαστές εγγράφων και εικονικά πληκτρολόγια σε smartphones και tablets. Σκοπός είναι ως μέρος ο ορθογραφικός έλεγχος, εξοικονομώντας χρόνο για τον χρήστη. Χρησιμοποιείται επίσης για αυτόματη μορφοποίηση κειμένου ή εισαγωγή ειδικών χαρακτήρων. Η αυτόματη διόρθωση χρησιμοποιείται επίσης σε SMS και σε προγράμματα όπως το Microsoft Word.

Ορισμένοι οργανισμοί επιλέγουν να αντικαθιστούν με συνέπεια ορισμένες λέξεις με άλλες ως μέρος της πολιτικής τους, με περιστασιακά ευτράπελα. Για παράδειγμα, η American Family Association επέλεξε να αντικαταστήσει όλες τις περιπτώσεις της λέξης "gay" με τη λέξη "homosexual". Αυτό προκάλεσε σύγχυση, για παράδειγμα ένα άρθρο που αφορούσε τον ολυμπιονίκη σπρίντερ Tyson Gay, συντάχθηκε ως εξής:"In Saturday's opening heat, Homosexual pulled way up, way too soon, and nearly was caught by the field, before accelerating again and lunging in for fourth place". Παρόμοια λάθη και η γενικότερη λανθασμένη αντικατάσταση λέξεων είναι αντικείμενο αστεϊσμών.

## Παραπομπές


Κατηγορία:Επεξεργαστές κειμένου
Μοχάμεντ Αλ Χιλαϊουί

Ο **Μοχάμεντ Σάλεχ Αλ Χιλαϊουί** (αραβικά: محمد الخليوي (21 Αυγούστου 1971 - 13 Ιουνίου 2013) ήταν Σαουδάραβας ποδοσφαιριστής, ο οποίος αγωνιζόταν ως αμυντικός.

## Βιογραφία

Ο Αλ Χιλαϊουί αγωνίστηκε ως επί το πλείστον για την Αλ Ιτιχάντ Τζέντα στην πατρίδα του. Προς το τέλος της καριέρας του έπαιξε για τις Αλ Αραμπί ΣΚ, Αλ Αχλί Σαουντί ΦΚ και Οχόντ Κλαμπ.

Μεταξύ 1992 και 2001, ο Αλ Χιλαϊουί έπαιξε σε 163 αγώνες για την Εθνική Σαουδικής Αραβίας. Είναι ο δεύτερος συνολικά Σαουδάραβας ποδοσφαιριστής με τις περισσότερες συμμετοχές. Το όνομά του περιλαμβάνεται επίσης στον κατάλογο ποδοσφαιριστών με 150 ή περισσότερες διεθνείς συμμετοχές. Έπαιξε στο Παγκόσμιο Κύπελλο του 1994 και στο Παγκόσμιο Κύπελλο του 1998, όπου αποβλήθηκε κόντρα στη Γαλλία. Ο Ζινεντίν Ζιντάν αποβλήθηκε επίσης αργότερα στον ίδιο αγώνα. Έπαιξε επίσης στο Κύπελλο Συνομοσπονδιών 1992, στο Κύπελλο Συνομοσπονδιών 1995, στο Κύπελλο Συνομοσπονδιών 1997 και στο 1999 Κύπελλο Συνομοσπονδιών FIFA.

Συμμετείχε επίσης στους Θερινούς Ολυμπιακούς Αγώνες του 1996.

Ο Αλ Χιλαϊουί πέθανε από καρδιακή ανεπάρκεια το βράδυ της Πέμπτης 13 Ιουνίου 2013, στο νοσοκομείο Αλ Σάλαμ της Τζέντα.

## Τίτλοι και διακρίσεις

### Συλλογικές

; Αλ Ιτιχάντ

* Πρωτάθλημα Σαουδικής Αραβίας: 1996-97, 1998-99, 1999-2000, 2000-01
* Κύπελλο Πρίγκιπα της Σαουδικής Αραβίας: 1991, 1997, 2001
* Κύπελλο Ομοσπονδίας: 1997, 1999
* Τσάμπιονς Λιγκ Κυπέλλου του Κόλπου: 1999
* Κύπελλο Κυπελλούχων Ασίας: 1998-99
* Σούπερ Καπ Αιγύπτου-Σαουδικής Αραβίας: 2001

### Εθνικές

; Σαουδική Αραβία

* Ασιατικό Κύπελλο Εθνών: 1996
* Κύπελλο Αραβικών Εθνών: 1998
* Κύπελλο Αραβικού Κόλπου: 1994

## Δείτε επίσης

* Κατάλογος ποδοσφαιριστών με 150 ή περισσότερες διεθνείς συμμετοχές

## Παραπομπές


 

Κατηγορία:Σαουδάραβες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σαουδικής Αραβίας
Κατηγορία:FIFA Century Club
Κατηγορία:Ποδοσφαιριστές Κυπέλλου Συνομοσπονδιών FIFA 1992
Κατηγορία:Ποδοσφαιριστές Ασιατικού Κυπέλλου Εθνών 1992
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Κυπέλλου Συνομοσπονδιών FIFA 1995
Κατηγορία:Ποδοσφαιριστές στους Θερινούς Ολυμπιακούς Αγώνες 1996
Κατηγορία:Ποδοσφαιριστές Ασιατικού Κυπέλλου Εθνών 1996
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Κυπέλλου Συνομοσπονδιών FIFA 1999
Κατηγορία:Ποδοσφαιριστές Ασιατικού Κυπέλλου Εθνών 2000
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Αλ Ιτιχάντ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Αλ Αραμπί ΣΚ (Κατάρ)
Κατηγορία:Ποδοσφαιριστές Πρωταθλήματος Κατάρ
Κατηγορία:Ξένοι ποδοσφαιριστές στο Κατάρ
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Ποδοσφαιριστές Οχόντ Κλαμπ
Σούκορ Σαλέ

Ο **Σούκορ Σαλέ** (μαλαϊκά: *Shukor Salleh*, γεννήθηκε 4 Δεκεμβρίου 1948) είναι Μαλαισιανός πρώην ποδοσφαιριστής, ο οποίος αγωνιζόταν ως αμυντικός μέσος. Συχνά τον αποκαλούσαν ως "Μίστερ Κουλ" ("Mr. Cool") της Εθνικής Μαλαισίας για τον τρόπο που καθοδηγούσε τη μεσαία γραμμή της ομάδας, ήρεμα και συγκροτημένα. Κέρδισε το Βραβείο Εθνικού Αθλητή της Μαλαισίας το 1977 για τη συμβολή του στην εθνική ομάδα.

## Καριέρα
Έκανε το ντεμπούτο του για την Πενάνγκ ΦΑ σε ηλικία 18 ετών το 1966. Αγωνίστηκε όλη τη σταδιοδρομία του στην ομάδα μέχρι τα 37 του, έως το 1985. Κέρδισε το βραβείο του Αθλητή της Πενάνγκ το 1978–79.

Αγωνίστηκε για πρώτη φορά για την Εθνική Μαλαισίας το 1970 στο Κινγκς Καπ. Έπαιξε επίσης στην Εθνική Μαλαισίας Β' από το 1971 έως το 1972. Σύμφωνα με την Ποδοσφαιρική Ομοσπονδία της Μαλαισίας, έπαιξε σε 215 αγώνες για τη Μαλαισία (συμπεριλαμβανομένων των αγώνων της ομάδας "Β"): 163 είναι οι συμμετοχές που αναγνωρίζει η Διεθνής Ομοσπονδία Ποδοσφαίρου (FIFA), που είναι μόνο οι εμφανίσεις  απέναντι σε επίσημες εθνικές ομάδες, ενώ η RSSSF αναγνωρίζει 172. Είναι ο δεύτερος Μαλαισιανός ποδοσφαιριστής με τις περισσότερες συμμετοχές, πίσω από τον Σου Τσινάν.

Έπαιξε για τη Μαλαισία σε πολλές διεθνείς διοργανώσεις, συμπεριλαμβανομένων των Αγώνων Νοτιοανατολικής Ασίας, του Κυπέλλου Μερντέκα και των Ασιατικών Αγώνων. Ήταν βασικός παίκτης της ομάδας της Μαλαισίας που προκρίθηκε στους Ολυμπιακούς Αγώνες του 1980 στη Μόσχα, τους οποίους η Μαλαισία μποϊκοτάρισε. Η Μαλαισία κέρδισε σε αγώνες κατάταξης τη Νότια Κορέα με σκορ 2–1 στο Στάδιο Μερντέκα.

## Τίτλοι και διακρίσεις
* Κύπελλο Μερντέκα (4): 1973, 1974, 1976, 1979
* Ασιατικοί Αγώνες, χάλκινο μετάλλιο: 1974
* Αγώνες Νοτιοανατολικής Ασίας, χρυσό μετάλλιο (2): 1977, 1979
* Γκολντ Καπ Αγά Χαν: 1976
* Κύπελλο Μαλαισίας: 1974
* Πρωτάθλημα Μαλαισίας: 1982
* Κύπελλο Τρίτης Κατηγορίας Μαλαισίας: 1967
* Κύπελλο Ανεξαρτησίας Νοτίου Βιετνάμ: 1971
* Εθνικό Βραβείο Αθλητή της Μαλαισίας: 1977
* Βραβείο Αθλητή της Πενάνγκ: 1978-79
* AFC Century Club
* FIFA Century Club

**Τάγματα**
*  Μέλος του Τάγματος του Υπερασπιστή του Βασιλείου: 1978

## Δείτε επίσης
* Κατάλογος ποδοσφαιριστών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι

* Προφίλ στη FIFA 

Κατηγορία:Μαλαισιανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Μαλαισίας
Κατηγορία:Ποδοσφαιριστές Ασιατικού Κυπέλλου Εθνών 1976
Κατηγορία:Αθλητές στους Ασιατικούς Αγώνες 1974
Κατηγορία:Ποδοσφαιριστές Ασιατικού Κυπέλλου Εθνών 1980
Κατηγορία:Ποδοσφαιριστές Πενάνγκ ΦΑ
Κατηγορία:Ποδοσφαιριστές Πρωταθλήματος Μαλαισίας
Κατηγορία:Μέλη του Τάγματος του Υπερασπιστή του Βασιλείου
Επενδυτικό ταμείο

**Επενδυτικό ταμείο** ή **fund** ονομάζεται τρόπος επένδυσης χρημάτων μαζί με άλλους επενδυτές, προκειμένου να επωφεληθούν από τα εγγενή πλεονεκτήματα της εργασίας ως μέρος ενός συνόλου, όπως η μείωση των κινδύνων της επένδυσης σε σημαντικό ποσοστό. Αυτά τα πλεονεκτήματα περιλαμβάνουν:

*Πρόσληψη αρμοδίου διαχειριστή κεφαλαίου, ο οποίος μπορεί να προσφέρει τις μέγιστες αποδόσεις και πιο επαρκή διαχείριση κινδύνων ·
*Χαμηλότερο κόστος συναλλαγής ·
*Αύξηση της διαφοροποίησης των περιουσιακών στοιχείων για τη μείωση κάποιου μη συστηματικού κινδύνου

Τα αμοιβαία κεφάλαια μπορεί να ανήκει είτε στο δημόσιο  είτε να ανήκουν και να πωληθούν σε επενδυτές. Τα επενδυτικά ταμεία προωθούνται με ένα ευρύ φάσμα επενδυτικών στόχων είτε στοχεύουν συγκεκριμένες γεωγραφικές περιοχές είτε συγκεκριμένους κλάδους βιομηχανίας (π.χ. τεχνολογία). 

Τα πρώτα γνωστά funds δημιουργήθηκαν στην Ολλανδική Δημοκρατία.

## Παραπομπές


Κατηγορία:Χρηματοοικονομικά
Κατηγορία:Μορφές χρηματοδότησης
Κολύμβηση στους Θερινούς Ολυμπιακούς Αγώνες 2020 – 50 μέτρα ελεύθερο ανδρών

Τα **50 μέτρα ελεύθερο** ανδρών, αποτελεί αγώνισμα της Κολύμβησης στους Θερινούς Ολυμπιακούς Αγώνες 2020 και πραγματοποιήθηκε από τις 30 Ιουλίου έως την 1η Αυγούστου 2021 στο Κέντρο Υγρού Στίβου του Τόκιο.  Αυτή ήταν η 10η εμφάνιση του αγωνίσματος σε Θερινούς Ολυμπιακούς, καθώς είχε εμφανιστεί μια φορά το 1904 και στη συνέχεια σε κάθε διοργάνωση από το 1988 και μετά. Το αγώνισμα έχει το παρατσούκλι "splash and dash", που σε ελεύεθρη μετάφραση σημαίνει "πιτσιλάω και φεύγω", προφανώς για τον ταχύτατο ρυθμό με τον οποίο διεξάγεται.  Χρυσός ολυμπιονίκης ανδείχθηκε ο Κέιλεμπ Ντρέσελ των Ηνωμένων Πολιτειών, σημειώνοντας στον τελικό Ολυμπιακό Ρεκόρ, με χρόνο 21.07 δευτερόλεπτα.

## Ολυμπιακή Πρόκριση
Το όριο πρόκρισης που έπρεπε να πιάσουν οι αθλητές για να συμμετέχουν στους Αγώνες του 2020 ήταν τα 22,01 δευτερόλεπτα. Κάθε Εθνική Ολυμπιακή Επιτροπή (ΕΟΕ) μπορούσε να δηλώσει αυτόματα μέχρι 2 αθλητές που έπιασαν αυτό το όριο. Επιπλέον, υπήρχε το όριο επιλογής (22,67 δευτερόλεπτα). Οι αθλητές που έπιασαν αυτό το όριο, κέρδιζαν το δικαίωμα συμμετοχής στους Αγώνες, αλλά η συμμετοχή τους θα καθορίζονταν τελικά από την θέση τους στην Παγκόσμια Κατάταξη της FINA και τον αριθμό των διαθέσιμων θέσεων. Κάθε ΕΟΕ μπορούσε να δηλώσει μόνο 1 αθλητή με αυτόν τον τρόπο. Οι ΕΟΕ που δεν κατάφεραν να προκρίνουν κανέναν άνδρα αθλητή, σε κανένα από τα αγωνίσματα της κολύμβησης, μπορούσαν να χρησιμοποιήσουν τον κανόνα της καθολικότητας και να δηλώσουν έναν άνδρα σε οποιοδήποτε από τα αγωνίσματα επιθυμούσαν. 

## Μορφή Αγωνίσματος
Το αγώνισμα διεξήχθη σε 3 διαφορετικούς γύρους: Τα προκριματικά, τους ημιτελικούς και τον τελικό. Τα προκριματικά διεξήχθησαν σε 10 σειρές και οι 16 αθλητές με τις καλύτερες επιδόσεις από όλες τις σειρές, προκρίνονταν στους ημιτελικούς, ανεξάρτητα από την θέση που τερμάτισαν στην δική τους σειρά. Από τις 2 σειρές ημιτελικών, προκρίνονταν στον τελικό οι 8 με τους καλύτερους χρόνους. 

## Ρεκόρ
Πριν από τους Αγώνες, υπήρχαν τα εξής ρεκόρ:

Το παρακάτω ρεκόρ σημειώθηκε κατά την διάρκεια των Αγώνων:

## Πρόγραμμα
Όλες οι ώρες είναι Τοπική ώρα Ιαπωνίας (UTC+9) 

## Αποτελέσματα

### Προκριματικά
Οι 16 κολυμβητές με τους καλύτερους χρόνους, προκρίνονταν στους Ημιτελικούς: 

### Ημιτελικοί
Οι κολυμβητές με τους 8 καλύτερους χρόνους προκρίνονται στον τελικό: 

### Τελικός

## Παραπομπές


50
Γκριντρ (δορυφόρος)

Η **Γκριντρ** () ή **Κρόνος LIV** (Saturn LIV) είναι ένας φυσικός δορυφόρος του Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Τζαν Κλίνα στις 7 Οκτωβρίου του 2019 από παρατηρήσεις που έγιναν μεταξύ 12 Δεκεμβρίου του 2004 και 22 Μαρτίου του 2007 και του δόθηκε η προσωρινή ονομασία **S/2004 S 20**.  Του δόθηκε ο μόνιμος χαρακτηρισμός του Κρόνος LIV τον Ιούνιο του 2021. 

Η Γκριντρ έχει διάμετρο περίπου 4 χιλιόμετρα και περιφέρεται γύρω από τον Κρόνο σε μέση απόσταση 19.418.000 χλμ. σε διάστημα 1.010,55 ημερών, με κλίση 163° προς την εκλειπτική, σε ανάδρομη κατεύθυνση και με εκκεντρότητα 0,197. 

Πήρε το όνομά του, από την Γκριντρ, μία γιγάντισσα της Σκανδιναβικής μυθολογίας και μητέρα του Βίνταρ.

## Παραπομπές


## Εξωτερικοί σύνδεσμοι
* Δορυφόροι του Κρόνου από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

 
Κατηγορία:Φυσικοί δορυφόροι Κρόνου
Ισραηλινός οικισμός

[thumb|Χάρτης των ισραηλινών οικισμών στην [Διαμέρισμα Ιουδαίας και Σαμάρειας|Ιουδαία και τη Σαμάρεια]]
Διεθνώς, όταν αναφερόμαστε σε **ισραηλινούς οικισμούς** κατά κύριο λόγο εννοούμε τις εβραϊκές κοινότητες που βρίσκονται στα εδάφη που κατακτήθηκαν από το Ισραήλ το 1967 κατά τη διάρκεια του πολέμου των έξι ημερών.

Αυτοί οι οικισμοί βρίσκονται αυτή τη στιγμή στη Δυτική Όχθη. Στο παρελθόν υπήρχαν επίσης στο Σινά και τη Γάζα, αλλά εκκενώθηκαν εξαναγκαστικά από εκείνες τις περιοχές οι Εβραίοι κάτοικοι από τον ισραηλινό στρατό, αντίστοιχα το 1982 και το 2005. Εβραϊκές γειτονιές ή πόλεις στην Ανατολική Ιερουσαλήμ και τα Υψίπεδα του Γκολάν μερικές φορές ονομάζονται «οικισμοί», αλλά αποτελούν εδάφη που δεν βρίσκονται πλέον υπό ισραηλινή στρατιωτική κυριαρχία, αλλά έχουν απλώς προσαρτηθεί στο Ισραήλ.

Αμέσως μετά τον πόλεμο των έξι ημερών, η ισραηλινή κυβέρνηση ψήφισε νόμο που απαγόρευε στους Εβραίους να ζουν στις κατεχόμενες περιοχές.  Ωστόσο, μετά από λίγα χρόνια αυτός ο νόμος ξεχάστηκε και κινήματα όπως το Γκους Εμουνίμ άρχισαν να δημιουργούν εβραϊκούς οικισμούς στις περιοχές αυτές. Αυτοί ήταν συνήθως θρησκευόμενοι Εβραίοι που πίστευαν ότι οι Εβραίοι είχαν βιβλικό και ιστορικό δικαίωμα να ζουν στις περιοχές. Η ισραηλινή κυβέρνηση υποστήριξε επίσης ότι η κατοχή εβραϊκών οικισμών στα κατεχόμενα εδάφη θα ήταν επωφελής από στρατηγικής πλευράς και από πλευράς ασφάλειας. Το 1982, οι Ισραηλινοί αποχώρησαν από τη χερσόνησο του Σινά και οι Εβραίοι άποικοι που ζούσαν εκεί αναγκάστηκαν να μετακινηθούν αλλού. Στον μεγαλύτερο οικισμό, που ονομάζεται Γιαμίτ, ορισμένοι θρησκευόμενοι Εβραίοι αρνήθηκαν να φύγουν και ο στρατός έπρεπε να τους αναγκάσει. Κατά τη διάρκεια της δεκαετίας του 1980 και του 1990 οι οικισμοί επεκτάθηκαν σημαντικά και υπολογίζεται ότι περίπου 400.000 Ισραηλινοί ζούσαν στα κατεχόμενα εδάφη το 1967. Ωστόσο, 200.000 από αυτούς ζουν στην Ανατολική Ιερουσαλήμ, η οποία είναι επίσημα πλέον μέρος του Ισραήλ. Αν και εξακολουθούν να υπάρχουν πολλοί Εβραίοι που ζουν στους οικισμούς για «θρησκευτικούς» λόγους, υπάρχουν και απλοί Ισραηλινοί που πηγαίνουν να ζήσουν επειδή οι τιμές των σπιτιών είναι χαμηλότερες. Σήμερα, περίπου 430.000 Εβραίοι ζουν σε αυτούς τους οικισμούς και αυτός ο πληθυσμός αυξάνεται κάθε χρόνο.

Η ύπαρξη αυτών των οικισμών είναι μία από τις πιο συζητημένες πτυχές της αραβοϊσραηλινής σύγκρουσης. Οι Παλαιστίνιοι βλέπουν την κατασκευή των οικισμών ως παράνομη πράξη και κλοπή της επικράτειάς τους. Σε διεθνές επίπεδο, το δικαίωμα των Ισραηλινών να χτίζουν οικισμούς συνήθως δεν αναγνωρίζεται. Σύμφωνα με τις περισσότερες ειρηνευτικές συμφωνίες μεταξύ Ισραήλ και Παλαιστινίων, το έδαφος στο οποίο χτίστηκαν οι οικισμοί πρέπει να γίνει μέρος ενός παλαιστινιακού κράτους και είναι εξαιρετικά αμφίβολο ότι οι εβραϊκοί οικισμοί θα μπορούσαν να παραμείνουν σε παλαιστινιακό κράτος. Το 2005, η ισραηλινή κυβέρνηση αποφάσισε να αποσυρθεί από τη Γάζα και οι περίπου 8.000 Εβραίοι άποικοι που ζούσαν εκεί αναγκάστηκαν να φύγουν. Οι ισραηλινοί οικισμοί της Γάζας είχαν επικριθεί ιδιαίτερα επειδή καταλάμβαναν πολύ χώρο σε μια περιοχή που είναι εξαιρετικά πυκνοκατοικημένη και φτωχή.

## Παραπομπές


Κατηγορία:Σιωνισμός
Μπασκίντα

Η **Μπασκίντα** () είναι λιβανέζικο χωριό που βρίσκεται σε υψόμετρο που κυμαίνεται από 1250 μέτρα, πάνω από την επιφάνεια της θάλασσας, ανεβαίνοντας περίπου στα 1800 μέτρα ύψος στις πλαγιές του Όρους Κανάτ Μπακίς, καθιστώντας το ένα από τα υψηλότερα χωριά του Λιβάνου. Βρίσκεται 43 χιλιόμετρα βορειοανατολικά της Βηρυτού.

Η Μπασκίντα περιβάλλεται από πλούσιο φυσικό περιβάλλον και έχει ήπιο κλίμα. Αποτελεί σημείο ποδηλασίας για ερασιτέχνες ορεινούς ποδηλάτες με ορισμένα μονοπάτια εκτός δρόμου και μια ανεπτυγμένη κοινότητα ποδηλασίας. Είναι επίσης γνωστή για την ποικιλία φρούτων της, ειδικά για τα μήλα και τους αμπελώνες. Οι κάτοικοι είναι Χριστιανοί: 70% Μαρωνίτες και 30% Ελληνορθόδοξοι.

Έχει πληθυσμό 15.000 κατοίκους.

Κατηγορία:Χωριά του Λιβάνου
Ελευθέριος Τσομάκης

Ο **Ελευθέριος Τσομάκης** (1944-1974) ήταν Έλληνας αξιωματικός του του Πολεμικού Ναυτικού από την Καλλιθέα Αττικής που έχασε τη ζωή του στις 20 Ιουλίου του 1974 κατά τη διάρκεια της τουρκικής εισβολής στην Κύπρο.

## Βιογραφία
Ο Ελευθέριος Τσομάκης γεννήθηκε το 1944 και το 1961 εισήχθηκε στη Σχολή Ναυτικών Δοκίμων από την οποία αποφαίτησε ως Σημαιοφόρος. Το 1973 μετατέθηκε στην Κύπρο με το βαθμό του Υποπλοίαρχου και ανέλαβε διοικητής της ναυτικής βάσης της Κερύνειας.

Το καλοκαίρι του 1974, στο λιμάνι της Κερύνειας στάθμευαν οι τορπιλάκατοι Τ-1 και Τ-3 κλάσης P4 του Ναυτικού της Εθνικής Φρουράς.
Το ξημέρωμα της 20 Ιουλίου οι δύο τορπιλάκατοι διατάχθηκαν να βγουν στα ανοικτά της θάλασσας με αποστολή να επιτεθούν με τις τορπίλες τους στην τουρκική αποβατική νηοπομπή. Οι τορπιλάκατοι ήταν παρωχημένης τεχνολογίας, με περιορισμένο οπλισμό επιφανείας και μπορούσαν να εκτοξεύσουν τορπίλες μόνο εκ των όπισθεν, γεγονός που τις έφερνε σε εξαιρετικά ευάλωτη θέση έναντι της τουρκικής δύναμης.
Παρότι γνώριζαν ότι πρόκειται για μια πολύ ριψοκίνδυνη αποστολή με μηδαμινές πιθανότητες επιτυχίας, οι κυβερνήτες των τορπιλακάτων απέπλευσαν. Κυβερνήτης της Τ-3 ήταν ο Τσομάκης. Η αποστολή χαρακτηρίστηκε ως επιχείρηση αυτοκτονίας λόγω της παντελούς απουσίας κάλυψης από τη θάλασσα ή τον αέρα. 

Οι τορπιλάκατοι ήταν εύκολοι στόχοι για τα τουρκικά πολεμικά αεροσκάφη τα οποία βομβάρδισαν αρχικά την τορπιλάκατο Τ-1 προξενώντας της σοβαρές βλάβες και αχρηστεύοντας το πηδάλιό της. Ακυβέρνητο, το σκάφος προσάραξε στην παραλία Καράκουμι ανατολικά της Κερύνειας. Ο Τσομάκης με συνεχείς ελιγμούς έφερε την Τ-3 σε απόσταση αναπνοής από τα τουρκικά πλοία. Ωστόσο, την ώρα που ετοιμαζόταν να βάλλει εναντίον τους, το σκάφος του χτυπήθηκε από τις βολές ενός τουρκικού αντιτορπιλικού και από βόμβες ενός τουρκικού μαχητικού. Οκτώ από τα εννέα μέλη του πληρώματος έχασαν τη ζωή τους και μόνο ο αρχικελευστής Διονύσιος Μαγέτος κατάφερε μετά από μεγάλη προσπάθεια να βγει στη στεριά κολυμπώντας.

## Μετά θάνατο
Ο Ελευθέριος Τσομάκης προήχθηκε μετά θάνατο σε Αντιναύαρχο. Προτομή του Τσομάκη υπάρχει στον περίβολο του Ναυτικού Μουσείου ενώ η Ναυτική Διοίκηση Κύπρου έδωσε το όνομά του σε ένα περιπολικό σκάφος της.

## Δείτε επίσης
*Στρατιωτικές επιχειρήσεις κατά τη διάρκεια της τουρκικής εισβολής στην Κύπρο
*Ελευθέριος Χανδρινός

## Παραπομπές


## Εξωτερικοί σύνδεσμοι
*Ο «άγνωστος» ήρωας Ελευθέριος Τσομάκης
*Διοίκηση Ναυτικού Κύπρου: Από την συγκρότηση στις προκλήσεις του μέλλοντος 

Κατηγορία:Έλληνες αξιωματικοί του Πολεμικού Ναυτικού
Κατηγορία:Τουρκική εισβολή στην Κύπρο
Ένωση της Νοτίου Αφρικής

Η **Ένωση της Νοτίου Αφρικής** (ολλανδικά: *Unie van Zuid-Afrika* Αφρικάανς: *Unie van Suid-Afrika*) είναι ο ιστορικός προκάτοχος της σημερινής Δημοκρατίας της Νοτίου Αφρικής. Ιδρύθηκε στις 31 Μαΐου 1910 με την ενοποίηση της αποικίας του Ακρωτηρίου, του Νατάλ, του Τράνσβααλ και του Ελεύθερου Κράτους της Οράγγης. Περιλάμβανε τα εδάφη που παλαιότερα αποτελούσαν μέρος της Νοτιοαφρικανικής Δημοκρατίας και της Ελεύθερης Επικράτειας του Οράγγη.

Μετά τον Α΄ Παγκόσμιο Πόλεμο, η Ένωση της Νοτίου Αφρικής ήταν υπογράφουσα της Συνθήκης των Βερσαλλιών και έγινε ένα από τα ιδρυτικά μέλη της Κοινωνίας των Εθνών. Ανατέθηκε στη διοίκησή της η Νοτιοδυτική Αφρική (η σημερινή Ναμίμπια) κατ’ εντολήν της Κοινωνίας των Εθνών. Διοικητικά, αποτελούσε επαρχία της Ένωσης αλλά ποτέ δεν προσαρτήθηκε επίσημα.

Όπως ο Καναδάς και η Αυστραλία, η Ένωση ήταν μια αυτοδιοικούμενο ντομίνιον της Βρετανικής Αυτοκρατορίας. Η πλήρης κυριαρχία του επιβεβαιώθηκε με τη Διακήρυξη Μπάλφουρ του 1926 και το Καταστατικό του Ουεστμίνστερ του 1931. Κυβερνήθηκε υπό μια μορφή συνταγματικής μοναρχίας, με το Στέμμα να εκπροσωπείται από έναν γενικό κυβερνήτη. Η Ένωση με τη θέσπιση του συντάγματος του 1961, με το οποίο το πολίτευμα έγινε η δημοκρατία και αποχώρησε από την Κοινοπολιτεία.

Η Ένωση της Νοτίου Αφρικής ήταν ένα ενιαίο κράτος και όχι μια ομοσπονδία όπως ο Καναδάς και η Αυστραλία, με τα κοινοβούλια κάθε αποικίας να καταργούνται και να αντικαθίστανται με επαρχιακά συμβούλια. Δημιουργήθηκε ένα διθάλαμο κοινοβούλιο, αποτελούμενο από τη Βουλή και τη Γερουσία, με τα μέλη του κοινοβουλίου να εκλέγονται κυρίως από τη λευκή μειονότητα της χώρας. 

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Ιστορία της Νότιας Αφρικής
Κατηγορία:Πρώην μοναρχίες
Ακαδημία Επιγραφών και Γραμμάτων

Η **Ακαδημία Επιγραφών και Γραμμάτων** (γαλλικά: Académie des inscriptions et belles-lettres) είναι γαλλικό ίδρυμα αφιερωμένο στις ανθρωπιστικές επιστήμες, που ιδρύθηκε από τον Κολμπέρ τον Φεβρουάριο του 1663. Είναι μία από τις πέντε ακαδημίες του Ινστιτούτου της Γαλλίας.

## Ιστορικό
Η Ακαδημία Επιγραφών και Γραμμάτων δημιουργήθηκε το 1663 ως ένα συμβούλιο τεσσάρων ουμανιστών, «λόγιοι που κατείχαν την ιστορία και την αρχαιότητα», μεταξύ των οποίων και ο Σαρλ Περώ. Ο εμπνευστής ήταν ο Ζαν-Μπατίστ Κολμπέρ, υπουργός Οικονομικών του βασιλιά Λουδοβίκου ΙΔ΄. Το πρώτο της όνομα ήταν Βασιλική Ακαδημία Επιγραφών και Γραμμάτων και αποστολή της ήταν να δημιουργήσει επιγραφές σε δημόσια μνημεία, μετάλλια και νομίσματα για να δοξάσουν τα γεγονότα της βασιλείας του Λουδοβίκου. Ωστόσο, υπό τη διαχείριση του Κολμπέρ, η Ακαδημία ανέλαβε πολλούς επιπλέον ρόλους, όπως ο καθορισμός της τέχνης που θα διακοσμούσε το παλάτι των Βερσαλλιών.

Το 1683 ο υπουργός Λουβουά αύξησε τα μέλη σε οκτώ. Το 1701 ο αριθμός των μελών αυξήθηκε σε 40 και αναδιοργανώθηκε. Συνεδρίαζε δύο φορές την εβδομάδα στο Λούβρο, τα μέλη του άρχισαν να λαμβάνουν σημαντικές χορηγήσεις και έγινε επίσημος κρατικός θεσμός με απόφαση του βασιλιά. Τον Ιανουάριο του 1716 μετονομάστηκε οριστικά στο σημερινό της όνομα με ευρύτερο στόχο την ανύψωση του κύρους της γαλλικής μοναρχίας. Το 1805, μεταφέρθηκε στο μέγαρο του Ινστιτούτου της Γαλλίας, μαζί με τις άλλες ακαδημίες.

## Ρόλος
Σύμφωνα με το καταστατικό της Ακαδημίας, ο ρόλος της είναι:να ασχολείται κυρίως με τη μελέτη των μνημείων, των εγγράφων, των γλωσσών και των πολιτισμών της αρχαιότητας, του Μεσαίωνα και της κλασικής περιόδου, καθώς και εκείνων των μη ευρωπαϊκών πολιτισμών.

Σήμερα η ακαδημία αποτελείται από 55 έδρες για Γάλλους και 40 για ξένους συνεργάτες. Οι έδρες κατανέμονται εξίσου ανάμεσα στους «Ασιανολόγους» (μελετητές της Ασίας και του ισλαμικού κόσμου, από την αρχαιότητα), «Αρχαιολόγους» (μελετητές της αρχαίας Ελλάδας, της αρχαίας Ρώμης και της Γαλατίας, συμπεριλαμβανομένων αρχαιολόγων, νομισματολόγων, φιλολόγων και ιστορικών), «Μεσαιωνολόγους», και μια τέταρτη ομάδα γλωσσολόγων, ιστορικών του δικαίου, ιστορικών της θρησκείας, ιστορικών της σκέψης και μελετητών της προϊστορίας.

Η ακαδημία δημοσιεύει έργα και χορηγεί βραβεία, επιχορηγήσεις και μετάλλια. Το βραβείο Βολνέ απονέμεται από το Ινστιτούτο της Γαλλίας, με βάση πρόταση της Ακαδημίας σε έργα συγκριτικής γλωσσολογίας. 

## Παραπομπές


Κατηγορία:Ακαδημίες επιστημών
Κατηγορία:Εκπαιδευτικά ιδρύματα στη Γαλλία
Κατηγορία:Επιστήμες και τεχνολογία στη Γαλλία
Παυσίλυπος

Ο **Άγιος Παυσίλυπος** ήταν Χριστιανός μάρτυρας του 2ου αιώνα. Αναφέρεται σπανιότερα και ως **Παυσολύπιος**.

Ο Παυσίλυπος γεννήθηκε στη Ρώμη, καταγόμενος από ευγενή και πλούσια οικογένεια. Καταδικάσθηκε να αποκεφαλισθεί όταν Αυτοκράτορας Ρώμης ήταν ο Αδριανός. Αλλά οι αλυσίδες με τις οποίες ήταν δεμένος λύθηκαν και έπεσαν από πάνω του στην πορεία και ο Παυσίλυπος δραπέτευσε με θαυματουργικό τρόπο από τους διώκτες του. Ωστόσο απεβίωσε μετά από λίγο καιρό, περί το 138-140 μ.Χ., στην Ηράκλεια Σιντική της Θράκης, ως αποτέλεσμα των βασανιστηρίων που είχε υποστεί κατά την κράτησή του, ώστε να αξιωθεί δικαίως τον τίτλο του μάρτυρα. Για τον λόγο αυτόν αναφέρεται ως ο «εν Ηρακλεία της Θράκης αθλήσας».

Ο Παυσίλυπος τιμάται ως άγιος τόσο από την Ορθόδοξη, όσο και από τη Ρωμαιοκαθολική Εκκλησία. Η μνήμη του εορτάζεται από αμφότερες στις 8 Απριλίου, ενώ επιπλέον η Ρωμαιοκαθολική Εκκλησία τον τιμά και στην εορτή των «Ρωμαίων Μαρτύρων» στις 15 Απριλίου.

## Πηγές
* Frederick George Holweck: *A Biographical Dictionary of the Saints*, 1924

## Εξωτερικοί σύνδεσμοι
* Ο Άγιος Παυσίλυπος στο *saint.gr*

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Χριστιανοί άγιοι του 2ου αιώνα
Κατηγορία:Χριστιανοί μάρτυρες του 2ου αιώνα
Σίμων Λέμνιους

Ο **Σίμων Λέμνιους** (*Simon Lemnius*, 1511 – 24 Νοεμβρίου 1550) ή **Λέμχεν** (*Lemchen*), γνωστός και με τα ψευδώνυμα **Λεμ-Μάργκανταντ, Λέμνιους Εμπόρικους, Μερκατόριους** και **Πιζαέους** (*Lemm-Margadant, Lemnius Emporicus, Mercatorius, Pisaeus*), ήταν Ελβετός ουμανιστής της Αναγεννήσεως, συγγραφέας στη λατινική γλώσσα και μεταφραστής.

## Βίος
Γεννήθηκε στο χωριό Γκούαντ, στον σημερινό δήμο Val Müstair, στο δυτικό άκρο του καντονίου Γκραουμπύντεν και της Ελβετίας. Διετέλεσε καθηγητής στο Πανεπιστήμιο της Βιτεμβέργης. Προκάλεσε την οργή του Λουθήρου δημοσιεύοντας το έργο *Επιγράμματα* (*Epigrammaton libri duo*) το έτος 1538. Ο Λέμνιους κατέφυγε τότε στην πόλη Βορμς και εξακολούθησε να γράφει σατιρικά έργα εναντίον των μεταρρυθμιστών. Πέθανε στο Κουρ (ή Τσουρ) σε ηλικία μόλις 39 ετών.

## Τα βασικά έργα του
* *Epigrammatum libri duo*, Βιτεμβέργη 1538
* *Amorum libri IV*, Βασιλεία 1542
* *Monachopornomachia*, χωρίς έτος και τόπο εκδόσεως

### Μεταφράσεις
* Ομήρου *[[Ιλιάδα|Ilias]]*, Βασιλεία 1539
* *Dionysius Lubicus poeta, de situ habitabilis orbis*, Βενετία 1543
* Ομήρου *[[Οδύσσεια|Odyssee]]*, Βασιλεία 1549

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 16, σελ. 722
* Peter Ukena: το λήμμα «Lemnius, Simon» στο *Neue Deutsche Biographie* (NDB), τόμος 14, Duncker & Humblot, Βερολίνο 1985

## Βιβλιογραφία
* Clà Riatsch: το λήμμα  «Simon Lemnius» στο *[[Ιστορικό λεξικό της Ελβετίας]]*
* Gerhart Sieveking: «Die drei Engadiner Humanisten Gian Travers, Marcus Tatius Alpinus und Simon Lemnius» στο *Bündner Monatsblatt*: *Zeitschrift für bündnerische Geschichte, Landes- und Volkskunde*, 1946, τεύχη 7-8, σσ. 193-237 (σε ψηφιακή μορφή)

## Εξωτερικοί σύνδεσμοι
*  Η ''Μοναχοπορνομαχία'' (''Der Mönchshurenkrieg'') online

Κατηγορία:Ουμανιστές
Κατηγορία:Ελβετοί λογοτέχνες
Κατηγορία:Ελβετοί μεταφραστές
Κατηγορία:Συγγραφείς στη λατινική γλώσσα